Νιαζί Μανιέρα

Ο Νιαζί Μανιέρα ήταν Τουρκοκύπριος πολιτικός. Διετέλεσε Υπουργός Υγείας και βουλευτής στην Εκλογική Περιφέρεια Αμμοχώστου.

 Βιογραφικά στοιχεία 
Ο Νιαζί Μανιέρα γεννήθηκε στην Αμμόχωστο το 1911. Ομιλούσε, πέρα από την τουρκική, την ελληνική και την αγγλική γλώσσα. Σπούδασε ιατρική στο Πανεπιστήμιο της Κωνσταντινούπολης και εργαζόταν ως ιατρός.

Απεβίωσε στις 24 Οκτωβρίου 1999 στο Λονδίνο.

 Πολιτική διαδρομή 
Διετέλεσε πρόεδρος του Τουρκικού Δημοτικού Συμβουλίου Αμμοχώστου την περίοδο 1958-1960.

Τον Απρίλιο του 1959 ήταν μέλος της μεταβατικής επιτροπής,που είχε ως στόχο να καταρτίσει σχέδια προσαρμογής και αναδιοργάνωσης της κυβερνητικής μηχανής για τη μεταβίβαση της εξουσίας από την αποικιοκρατική κυβέρνηση στην ανεξάρτητη Κυπριακή Δημοκρατία, έχοντας θέση προσωρινής κυβέρνησης. Ο Νιαζί Μανιέρα ανέλαβε το Υπουργείο Υγείας για την περίοδο 2 Απριλίου 1959 - 15 Αυγούστου 1960.

Εκλέχτηκε βουλευτής στις βουλευτικές εκλογές του 1960 στην Εκλογική Περιφέρειας Αμμοχώστου με την Εθνική Τουρκική Ένωση Κύπρου για την Α΄ Κοινοβουλευτική Περίοδο. Ωστόσο, πριν την πρώτη συνεδρία της βουλής, διορίστηκε Υπουργός Υγείας στην Κυβέρνηση Αρχιεπισκόπου Μακαρίου Γ΄ 1960, θέση στην οποία παρέμεινε έως τις 23 Δεκεμβρίου 1963 που οι Τουρκοκύπριοι αποχώρησαν από την κυβέρνηση της Κυπριακής Δημοκρατίας.

 Παραπομπές 

 Πηγές 

|-

Κατηγορία:Βουλευτές Αμμοχώστου
Κατηγορία:Κύπριοι ιατροί
Κατηγορία:Βουλευτές εκλεγμένοι με την Εθνική Τουρκική Ένωση Κύπρου
Κατηγορία:Υπουργοί Υγείας (Κύπρος)
Κατηγορία:Κυβέρνηση Αρχιεπισκόπου Μακαρίου Γ΄ 1960
Κατηγορία:Βουλευτές Α΄ Κοινοβουλευτικής Περιόδου (Κύπρος)